SOMO MAR 15
Ang’o Momiyo Dwarore ni Idhi Nyime Puonjori Wach Maber?
1. Ere kaka dhi nyime gi puonjruok Muma biro konyi?
En adier ni kaloe e puonj ma ng’ato chako ng’eyogo Muma osetego herani kuom Jehova. Ma en hera madwarore ni isik kigero. (1 Petro 2:2) Mondo iyud ngima mochwere nyaka idhi nyime sudo machiegni gi Nyasaye kuom puonjori Wachne.—Som Johana 17:3; Juda 21.
Kaka imedo ng’eyo Nyasaye e kaka yieni biro medo bedo motegno. Yie biro miyo imor Nyasaye. (Jo Hibrania 11:1, 6) Yie ma in-go biro miyo ilok chunyi kendo itim lokruok mabeyo e kit ngimani.—Som Tich Joote 3:19.
2. Inyalo konyo jomoko nade gi weche misepuonjori e wi Nyasaye?
Ibiro gombo nyiso jomoko weche misepuonjori nikech pile ka wan-gi wach maber, wahero nyiso jomoko. Kaka idhi nyime puonjori Muma, ibiro ng’eyo tiyo gi Muma e lero yie ma in-go kuom Jehova koda e wach maber.—Som Jo Rumi 10:13-15.
Thoth ji chako gi lendo ne osiepegi kata wedegi. Ti gi rieko. Kar nyisogi ni din margi ok en madier, wuo kodgi e wi singo mag Nyasaye. Bende ng’e ni thothne gima ywayo ji moloyo en timbeni mang’won, to ok weche miwacho.—Som 2 Timotheo 2:24, 25.
3. En winjruok mane manyalo bedoe e kindi gi Nyasaye?
Puonjruok Wach Nyasaye biro konyi timo dongruok e winjruokni kode. Gikone, ibiro yudo ni in-gi winjruok makende gi Jehova. Kuom adier, inyalo bedo achiel kuom joode.—Som 2 Jo Korintho 6:18.
4. Inyalo timo ang’o mondo idhi nyime timo dongruok?
Inyalo medo timo dongruok kuom dhi nyime puonjori Wach Nyasaye. (Jo Hibrania 5:13, 14) Inyalo kwayo achiel kuom Joneno mag Jehova mondo opuonjre kodi Muma kotiyo gi buk miluongo ni Gima Muma Puonjo. Kaka idhi nyime puonjori Wach Nyasaye, e kaka ngimani biro medo dhi maber.—Som Zaburi 1:1-3; 73:27, 28.
Wach maber wuok kuom Jehova, Nyasaye mamor. Inyalo sudo machiegni kode kuom sudo machiegni gi joge. (Jo Hibrania 10:24, 25) Dhini nyime keto kinda mondo imor Jehova nyiso ni idwaro ngima madier ma en ngima mochwere. Kuom adier, sudo machiegni gi Nyasaye e gimaber moloyo ma inyalo timo e ngimani.—Som 1 Timotheo 1:11; 6:19.
Puonjri Weche Momedore
CHOKRUOGEWA
Ang’o ma Timorega e Kingdom Hall?
Ng’i vidioni mondo ine iwuon.
CHENRO MAR PUONJRUOK MUMA
Ang’o Momiyo Onego Ipuonjri Muma?
Muma osekonyo ji tara gi tara e yudo dwoko mag penjo ma chando pach ji e piny ngima. Be diher ni in be Muma okonyi?
Ang’o ma Muma Puonjo Kuom Adier?
Sud Machiegini gi Nyasaye e Lamo
Be Nyasaye winii sama ilame? Mondo omi iyud dwoko mar penjono, onego ing’e gima Muma puonjo e wi lamo.
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn